Malia
Malia est civitas sui iuris in Africa et propter ariditatem terrarum praecipue in parte ad septentrionem versus inter orbis pauperrimas.

Religio 
Maxima pars incolarum Maliae circiter 90% se Islamicam esse profitetur.

Historia 
Malia, quod antea etiam liberum et magnum imperium fuerat, fuit ab anno 1883 usque ad annum 1960 colonia Francica nomine Sudania Francica. Die 18 Iunii 1960 Malia in foederatione cum Senegalia facta est libera civitas. Sed iam die 20 Augusti eiusdem anni foederatio sublata et nova civitas nomine Mali condita est. Die 22 Septembris libera facta est. Primus praeses Modibo Keïta erat, qui dictator rem publicam regnavit ad usque diem 19 Novembris 1968, quo die dux militum Moussa Traoré Keïta deposuit. Et Moussa Traoré dictator fuit, qui die 26 Martii 1991 iterum seditione militum depositus est. Sed novus praeses Amadou Toumani Touré liberatem tulit: tantum ad interim a die 27 Martii 1991 usque ad diem 8 Iunii 1992 praesidis officio fungebatur. Electione prima libera habita Alpha Oumar Konaré praeses ei successit. Anno 2002 Toumani Touré ipse candidatus praesidii erat atque ex electione victor abiit. Die 8 Iunii 2002 iterum praeses Maliae factus est. Die 22 Martii 2012 milites seditiosi Amadou Konare succenturione duce praesidem deposuerunt. Praedicabant praesidem non in gentes rebellantes in septentrioni parte civitatis egisse. Qui autem diebus insequentibus multas urbes expugnaverunt, inter eos Tombutum, ubi Alcaeda rerum potita est. Civitates finitimae interea duces militum in Bamako regnantes permoverunt, ut se recederent. Toumani Toure autem die 8 Aprilis se a magistratu praesidis recessit et officium praesidi parlamenti Maliae Dioncounda Traoré tradidit.

Urbes maiores 
 Bamako (caput)
 Kati
 Kayes
 Mopti
 Ségou
 Tombutum

Notae

Bibliographia 
 Maureen A. O'Leary et al., "Stratigraphy and paleobiology of the Upper Cretaceous-Lower Paleogene sediments from the Trans-Saharan Seaway in Mali" in Bulletin of the American Museum of Natural History no. 436 (28 Iunii 2019)

Nexus externi 

 Kausen, Sermones Maliae 
 Maliae historia apud paginas interretiales regiminis Maliensis

Malia
Respublicae
Condita 1960
Civitates sui iuris